
R E F E R A T   D E   A P R O B A R E 
pentru aprobarea Documentației de avizare a lucrărilor de intervenție, actualizată, a indicatorilor tehnico-economici actualizați pentru obiectivul
 de investiții "MODERNIZARE DN74, STRADA MOȚILOR, GOȘA, ȚARĂȚEL, MUNICIPIUL BRAD, JUDEȚUL HUNEDOARA", aprobat pentru finanțare prin Programul național de investiții "Anghel Saligny", precum și a sumei reprezentând categoriile de cheltuieli finanțate de la bugetul local
 pentru realizarea obiectivului



Prin Hotărârea Consiliului Local nr. 195/2020 s-a aprobat Documentația de Avizare a Lucrărilor de Intervenție și a Devizului general pentru obiectivul de investiții "MODERNIZARE DN74, STRADA MOTILOR, GOȘA, ȚARĂȚEL, MUNICIPIUL BRAD, JUDETUL HUNEDOARA"  în valoare totală  de 18.945.457,7 lei cu TVA, respectiv 15.947.881,44 lei fără TVA, din care C+M 18.085.878,40 lei cu TVA, respectiv 15.198.217,15 lei fără TVA.
       În scopul modernizării drumului național DN74 (spre Abrud), a străzilor Moților,  Goșa  și a drumurilor vicinale  din satul Țărățel,  cu o lungime totală de 9.301 m, a fost întocmit Proiectul nr. 1229/2020 de către S.C. GEVIS PROTEAM S.R.L. Deva.
Având în vedere valoarea mare a obiectivului de investiții, s-a solicitat Ministerului Dezvoltării, Lucrărilor Publice și Administrației finanțarea acestuia prin Programului Național de Investiții "Anghel Saligny", aprobat prin O.U.G. 95/2021.
      Pentru încadrarea în standardele de cost și obținerea finanțării prin Programul Național de Investiții "Anghel Saligny", s-a optat pentru două proiecte distincte:
                 -  ”MODERNIZARE DN74, STRADA MOTILOR, GOȘA, ȚARĂȚEL MUNICIPIUL BRAD, JUDETUL HUNEDOARA”; 
                 - ”MODERNIZARE DRUMURI DE INTERES LOCAL ȘI STRĂZI ÎN SATUL ȚĂRĂȚEL, MUNICIPIUL BRAD, JUDETUL HUNEDOARA”.
[bookmark: _Hlk115172512]      Modernizarea  DN74  (strada Moților, Goșa, Țărățel) cu o lungime  de  4.140 m și o lățime variabilă cuprinsă între 8 - 10 m, face parte din Strategia Integrată de Dezvoltare Urbană a municipiului Brad.
Valoarea Devizului general este de 12.502.931,97 lei cu TVA, respectiv 10.524.031,43 lei fără TVA, din care C+M 11.766.441,54 lei cu TVA, respectiv 9.887.766 lei fără TVA. 
        Precizez că devizul general estimativ a fost aprobat prin Hotărârea Consiliului Local nr. 147/12.10.2021, odată cu cererea de finanțare.
         Prin Ordinul nr. 2364/08.09.2022 al ministrului dezvoltării, lucrărilor publice și administrației a fost aprobată lista obiectivelor de investiții și sumele alocate acestora pentru finanțarea Programului Național de Investiții ”Anghel Saligny”.
Conform acestui ordin Municipiului Brad  i-a fost alocată, de la bugetul de stat, suma de 12.317.886,97 lei cu TVA pentru obiectivul de investiții "MODERNIZARE DN74, STRADA MOTILOR, GOȘA, ȚARĂȚEL, MUNICIPIUL BRAD, JUDETUL HUNEDOARA".
Urmare alocării acestei sume,  prin adresa nr. 104841/13.09.2022, înregistrată la Primăria Municipiului Brad sub nr. 49902/23.09.2022, Ministerul Dezvoltării, Lucrărilor Publice și Administrației ne-a comunicat faptul că, în temeiul prevăzut la art. 9 lit. e) din Ordinul nr. 1333/2021  privind aprobarea Normelor metodologice pentru punerea în aplicare a prevederilor  O.U.G. nr. 95/2021, avem obligația să transmitem hotărârea consiliului local pentru aprobarea documentației de avizare a lucrărilor de intervenții, a indicatorilor tehnico-economici inițiali și actualizați și a devizului general a obiectivului de investiții inițiali și actualizați, precum și hotărârea  consiliului local pentru categoriile de cheltuieli finanțate de la bugetul local.
Valoarea  cheltuielilor neeligibile este de 185.045 lei cu TVA, sumă care este cuprinsă în Programul de Investiții Publice  pe anul 2022 la Capitolul 84  ”Transporturi”.
În contextul celor de mai sus am inițiat prezentul proiect de hotărâre prin care am propus aprobarea Documentației de avizare a lucrărilor de intervenție, actualizată, a indicatorilor tehnico – economici, actualizați, pentru obiectivul de investiții "MODERNIZARE DN74, STRADA MOTILOR, GOȘA, ȚARĂȚEL, MUNICIPIUL BRAD, JUDETUL HUNEDOARA" aprobat pentru finanțare prin  Programul Național de  Investiții "Anghel Saligny", precum  și a sumei reprezentând categoriile de cheltuieli finanțate de la bugetul local pentru realizarea obiectivului și-l supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale art. 10 alin. 4 lit. c din H.G. nr. 907/2016  privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, ale  O.U.G.  nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare, ale art. 6 alin. 1 lit. b din Normele metodologice pentru punerea în aplicare a prevederilor Ordonanţei de Urgenţă a Guvernului nr. 95/2021 pentru aprobarea Programului naţional de investiţii "Anghel Saligny", pentru categoriile de investiţii prevăzute la art. 4 alin. (1) lit. a)-d) din Ordonanţa de Urgenţă a Guvernului nr. 95/2021, aprobate prin Ordinul nr. 1.333/2021, ale Ordinului nr. 1321/2021 pentru aprobarea standardelor de cost aferente obiectivelor de investiţii prevăzute la art. 4 alin. (1) lit. a)-c) din Ordonanţa de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", ale art. 17 din Regulamentul propriu privind măsurile metodologice, organizatorice, termenele și circulația proiectelor de hotărâri cu caracter normativ care se supun adoptării Consiliului Local al Municipiului Brad aprobat prin H.C.L. nr. 32/2021, ale art. 4 alin. 1 lit. d din OUG  nr. 95 /2021 pentru aprobarea Programului naţional de investiţii "Anghel Saligny", ale Ordinului ministrului dezvoltării, lucrărilor publice și administrației nr. 2364/2022 privind aprobarea listei obiectivelor de investiții și sumele alocate acestora pentru finanțarea Programului Național de Investiții ”Anghel Saligny”, ale art. 129 alin. 2 lit. d,  alin. 7 lit. n din  O.U.G. nr. 57/2019 privind Codul administrativ, cu modificările și completările ulterioare, ale Hotărârârii Consiliului Local al Municipiului Brad nr. 147 din 12.10.2021 privind aprobarea cererii de finanțare și a Devizului General estimativ pentru obiectivul de investiții ”MODERNIZARE DN74, STRADA MOȚILOR, GOȘA, ȚARĂȚEL, MUNICIPIUL BRAD, JUDEȚUL HUNEDOARA ", precum și ale art. 11 alin. 4 din Legea nr. 554/2004 a contenciosului administrativ, actualizată.


P R I M A R

